**Izziņa par atzinumos sniegtajiem iebildumiem**

|  |
| --- |
| Likumprojekts “Grozījumi Valsts sociālo pabalstu likumā” (turpmāk – Likumprojekts) |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. | Konceptuāls iebildums. | **Finanšu ministrija (23.09.2020.)**  Likumprojekts paredz noteikt minimālo ienākumu sliekšņus procentuālā apmērā no mājsaimniecību rīcībā esošās ienākumu mediānas uz vienu ekvivalento patērētāju (turpmāk – ienākumu mediāna) un sākot ar 2022.gadu to regulāru pārskatīšanu reizi gadā – 1.jūlijā, pamatojoties uz Centrālās statistikas pārvaldes tīmekļa vietnē publicēto aktuālo ienākumu mediānas vērtību. Neatbalstām, ka likumprojektā minimālo ienākumu sliekšņi tiek piesaistīti mainīgai vērtībai - ienākumu mediānai, un uzskatām, ka likumprojektā tie nosakāmi kā konstanti apmēri, savukārt to pārskatīšanu var veikt, sagatavojot gadskārtējo valsts budžeta likumprojektu un vidēja termiņa budžeta ietvara likumprojektu, LM iesniedzot attiecīgu pieteikumu prioritārajam pasākumam un jautājumu izskatot Ministru kabinetā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām. | **Nav ņemts vērā**  Satversmes tiesa spriedumos lietās Nr. 2019-24-03, Nr.2019-25-03, Nr. 2019-27-03 tiek secināts, ka likumdevējam ir pienākums noteikt vienotu metodi minimālo ienākumu sliekšņu noteikšanā un izstrādāt konkrētu kritēriju kopu sociālās palīdzības minimuma noteikšanā. Turklāt valstij sava izvēle jābalsta uz konstitucionāli pamatotiem apsvērumiem un pierādījumos balstītu metodoloģiju (Satversmes tiesas sprieduma lietā Nr. 2019-24-03 19.2. un 22.4. punkts, Satversmes tiesas sprieduma lietā Nr. 2019-27-03 26.3.punkts). Satversmes tiesa jau atzinusi, ka valstij ir arī pienākums regulāri vērtēt sniegtā sociālās palīdzības apmēra pietiekamību, lai garantētu, ka tas atbilst sociālajai realitātei un trūcīgām personām tiek nodrošināta tām nepieciešamā palīdzība. Tātad valstij ir pienākums periodiski pārskatīt sociālās palīdzības apmēru. Šo pienākumu ir iespējams īstenot tad, ja ir izstrādāta metode un izraudzīti kritēriji sociālās palīdzības minimuma noteikšanai. (Satversmes tiesas sprieduma lietā Nr. 2019-24-03 19.3. punkts).  Piedāvātā metodoloģiskā pieeja minimālo ienākumu sliekšņu noteikšanā ir balstīta uz relatīvo metodi, ņemot vērā ienākumus dažādās sabiedrības grupās un nosakot minimālo ienākumu sliekšņus sociālās aizsardzības jomā kā proporciju no mājsaimniecību rīcībā esošo ienākumu mediānas uz vienu ekvivalento patērētāju (turpmāk – ienākumu mediāna) – tātad piedāvātā metode minimālo ienākumu sliekšņu noteikšanā ir sociālekonomiski (matemātiski un statistiski) pamatota. Šāda pieeja nodrošina, ka, mainoties ekonomiskajai situācijai valstī, līdzi mainās arī minimālo ienākumu sliekšņu apmēri, tādējādi veidojot samērīgu proporciju, kādā sabiedrības vairākums ir finansiāli spējīgs atbalstīt sabiedrības mazākumu ar zemiem ienākumiem. Attiecīgi tiek izpildīts Satversmes tiesas spriedumos noteiktais, ka minimālo ienākumu sliekšņus nepieciešams piesaistīt konkrētam sociālekonomiskajam rādītājam, lai nodrošinātu to adekvātumu attiecībā pret reālo sociālekonomisko situāciju valstī un nodrošinot saprātīgu līdzsvaru starp atsevišķas personas un visas sabiedrības attīstības vajadzībām Lai nodrošinātu iedzīvotājiem ar zemiem ienākumiem iespēju saņemt adekvātu un vienlaikus ar pārējās sabiedrības interesēm samērīgu atbalstu, nepieciešams noteikt regulāru minimālo ienākumu sliekšņu pārskatīšanu atbilstoši sociālekonomiskajām izmaiņām valstī. Ir redzams, ka šobrīd normatīvajos aktos noteiktais pārskatīšanas nosacījums minimālo ienākumu sliekšņu apmēriem, piemēram, izvērtējot ekonomisko situāciju valstī un ņemot vērā Centrālās statistikas pārvaldes noteikto vidējo faktisko patēriņa cenu indeksu, kā tas ir noteikts attiecībā uz valsts sociālā nodrošinājuma pabalsta apmēra pārskatīšanu, nedarbojas, ņemot vērā, ka līdz pat 2020.gada 1.janvārim valsts sociālā nodrošinājuma pabalsta bāzes apmērs nebija pārskatīts vairāk kā 10 gadus, kaut arī valsts ekonomiskā attīstība un izmaiņas patēriņa cenu indeksā būtu bijušas par pamatu attiecīgā pabalsta apmēra paaugstināšanai.  Turklāt jāņem vērā, ka pat Latvijas Bankas veiktajā ietekmes novērtējumā par piedāvātā risinājuma ietekmi uz nabadzības riska un ienākumu nevienlīdzības mazināšanu var redzēt, ka minimālo ienākumu sliekšņu paaugstināšana neradīs lielu ietekmi uz nevienlīdzības rādītājiem. Tādēļ, ja minimālo ienākumu sliekšņu pārskatīšana būs neregulāra, tad arī šīs nelielās pozitīvās ievirzes nabadzības un nevienlīdzības rādītājos nebūs ar ilgstošas un nākotnē ienākumu nevienlīdzības plaisa atkal pieaugs. |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 02.08.2019., 20.09.2019., 22.10.2019., 29.10.2019., 25.11.2019., 11.08.2020.; 23.09.2020. |
|  |  |
| Saskaņošanas dalībnieki | Finanšu ministrija, Tieslietu ministrija, Vides aizsardzības un reģionālās attīstības ministrija, Iekšlietu ministrija, Veselības ministrija, Latvijas Pašvaldību savienība, Pārresoru koordinācijas centrs, Latvijas Brīvo arodbiedrību savienība, Latvijas Darba devēju konfederācija |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrija, Iekšlietu ministrija, Tieslietu ministrija, Latvijas Pašvaldību savienība un Latvijas Darba devēju konfederācija |
|  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | 4. pantā:  “4.pantā: papildināt pirmo daļu aiz vārdiem “piešķirts personas kods” ar vārdiem “kuriem Fizisko personu reģistrā statuss ir aktīvs”;  izteikt ceturto daļu šādā redakcijā:  “(4) Tiesības uz pabalstu aizbildnībā esoša bērna uzturēšanai ir visām šā panta pirmajā daļā minētajām personām, ja to aizbildnībā esošajam bērnam piešķirts personas kods un bērna statuss Fizisko personu reģistrā ir aktīvs. Tiesības uz atlīdzību par aizbildņa pienākumu pildīšanu ir Latvijas pilsoņiem, nepilsoņiem, ārvalstniekiem un bezvalstniekiem, kuriem piešķirts personas kods un personai Fizisko personu reģistrā statuss ir aktīvs, ja to aizbildnībā esošajam bērnam arī ir piešķirts personas kods un bērna statuss Fizisko personu reģistrā ir aktīvs. Šie noteikumi neattiecas uz personu, kuras aizbildnībā ir bērns, kas Latvijā saņēmis termiņuzturēšanās atļauju, izņemot bērnu, par kuru atbilstoši [Patvēruma likumam](https://likumi.lv/ta/id/278986-patveruma-likums#_blank) ir iesniegts iesniegums par bēgļa vai alternatīvā statusa piešķiršanu (patvēruma iesnieguma izskatīšanas laikā) vai kuram Latvijā ir piešķirts alternatīvais statuss.”. | **Iekšlietu ministrija**  Vēršam uzmanību uz to, ka Imigrācijas likumā un Fizisko personu reģistra likumā tiek lietots termins “ārzemnieks”. Līdz ar to aicinām precizēt likumprojekta 2.pantā ietverto 4.pantu, tādējādi aizstājot vārdu “ārvalstniekiem” ar vārdu “ārzemniekiem”. | **Ņemts vērā** | 4.pantā:  izteikt pirmo daļu šādā redakcijā:  “(1) Tiesības uz valsts sociālajiem pabalstiem ir Latvijas pilsoņiem, nepilsoņiem, ārzemniekiem un bezvalstniekiem, kuriem piešķirts personas kods, kuriem Fizisko personu reģistrā statuss ir aktīvs un kuri pastāvīgi dzīvo Latvijas teritorijā.”  “(4) Tiesības uz pabalstu aizbildnībā esoša bērna uzturēšanai ir visām šā panta pirmajā daļā minētajām personām, ja to aizbildnībā esošajam bērnam piešķirts personas kods un bērna statuss Fizisko personu reģistrā ir aktīvs. Tiesības uz atlīdzību par aizbildņa pienākumu pildīšanu ir Latvijas pilsoņiem, nepilsoņiem, ārzemniekiem un bezvalstniekiem, kuriem piešķirts personas kods un personai Fizisko personu reģistrā statuss ir aktīvs, ja to aizbildnībā esošajam bērnam arī ir piešķirts personas kods un bērna statuss Fizisko personu reģistrā ir aktīvs. Šie noteikumi neattiecas uz personu, kuras aizbildnībā ir bērns, kas Latvijā saņēmis termiņuzturēšanās atļauju, izņemot bērnu, par kuru atbilstoši Patvēruma likumam ir iesniegts iesniegums par bēgļa vai alternatīvā statusa piešķiršanu (patvēruma iesnieguma izskatīšanas laikā) vai kuram Latvijā ir piešķirts alternatīvais statuss.”. |
| 2. | Priekšlikums precizēt Likumprojekta izziņas II sadaļas 6.punktu | **Iekšlietu ministrija**  Aicinām precizēt izziņas par atzinumos sniegtajiem iebildumiem par Likumprojekta II sadaļas 6.punktā Labklājības ministrijas norādīto, ka ieslodzītajiem deklarētā dzīvesvieta obligāti ir norādāma ieslodzījuma vietā. Vēršam uzmanību uz to, ka saskaņā ar Dzīvesvietas deklarēšanas likuma 5.panta trešo daļu, kas stāsies spēkā 2019.gada 1.septembrī, personai, kura ievietota ieslodzījuma vietā, ir tiesības vērsties ieslodzījuma vietā ar lūgumu aktualizēt Iedzīvotāju reģistrā iekļautās ziņas, norādot attiecīgās ieslodzījuma vietas adresi kā personas papildus adresi. | Ņemts vērā  Precizēts Likumprojekta izziņas II sadaļas 6.punkts |  |
| 3. | Precizēt Likumprojekta anotācijas I sadaļas 2.punktu | **Iekšlietu ministrija (11.08.2020.)**  Ievērojot to, ka projekta sākotnējās ietekmes novērtējuma ziņojuma (anotācijas) I sadaļas 2.punktā (1.punkta pirmajās divās rindkopās) ietvertā informācija nav korekta saskaņā ar Fizisko personu reģistra likumā noteikto, lūdzam to izteikt šādā redakcijā:  “1. Likuma 4.pants nosaka to personu loku, kam ir tiesības uz valsts sociālajiem pabalstiem, t.i., Latvijas pilsoņiem, nepilsoņiem, ārvalstniekiem un bezvalstniekiem, kuriem piešķirts personas kods, kuriem Fizisko personu reģistrā statuss ir aktīvs un kuri pastāvīgi dzīvo Latvijas teritorijā. 2021.gada 28.jūnijā stāsies spēkā Fizisko personu reģistra likums, paredzot vienotu fizisko personu reģistru, kas tiks veidots uz esošā Iedzīvotāju reģistra bāzes, paplašinot Iedzīvotāju reģistra subjektu loku ar ārzemniekiem, kuri nonāk tiesiskajās attiecībās ar valsti. Tādējādi Fizisko personu reģistrā tiks iekļauti Fizisko personu reģistra likuma 4.panta pirmās daļas 2.punktā  "b", "c", "d", "e" vai "g" apakšpunktā noteiktie ārzemnieki un šiem ārzemniekiem tiks piešķirts personas kods. Šiem ārzemniekiem personas statuss reģistrā būs pasīvs, savukārt pārējām personām statuss būs aktīvs.  Ņemot vērā, ka no 2021.gada 28.jūnija personas kods būs jebkurai personai, kurai ir tiesiska saikne ar Latviju, nepieciešams precizēt personu loku, kuriem būs tiesības uz valsts sociālajiem pabalstiem, t.i., Latvijas pilsoņiem, nepilsoņiem, ārzemniekiem un bezvalstniekiem, kuriem piešķirts personas kods, Fizisko personu reģistrā statuss ir aktīvs un kuri pastāvīgi dzīvo Latvijas teritorijā. Nosacījumu par to, ka personas statuss Fizisko personu reģistrā ir aktīvs, paredzēts attiecināt arī uz bērniem, par kuriem piešķir valsts sociālos pabalstus.” | **Ņemts vērā**  Precizēts Likumprojekta anotācijas I sadaļas 2.punkts | Skatīt Likumprojekta anotācijas I sadaļas 2.punktu |
| 4. | 4. pantā:  papildināt pantu ar 1.1 daļu šādā redakcijā:  “(11) Pastāvīgā dzīvesvieta ir vieta, kurā persona faktiski dzīvo un kurā atrodas tās parasto interešu centrs. Pēc Valsts sociālās apdrošināšanas aģentūras pieprasījuma personai ir pienākums pierādīt savu pastāvīgo dzīvi Latvijā un Latviju kā parasto interešu centru, iesniedzot pierādījumus, kas apstiprina šos faktus.”; | **Tieslietu ministrija**  Projekta 2.pantā paredzēts papildināt Likumu ar normu, kas skaidro jēdzienu “pastāvīga dzīvesvieta”, proti: “Pastāvīgā dzīvesvieta ir vieta, kurā persona faktiski dzīvo un kurā atrodas tās parasto interešu centrs. Pēc Valsts sociālās apdrošināšanas aģentūras pieprasījuma personai ir pienākums pierādīt savu pastāvīgo dzīvi Latvijā un Latviju kā parasto interešu centru, iesniedzot pierādījumus, kas apstiprina šos faktus”. Projekta anotācijā norādīts, ka šāda norma paredzēta, ņemot vērā Eiropas Parlamenta un Padomes 2009.gada 16.septembra Regulu (EK) Nr.987/2009, ar ko nosaka īstenošanas kārtību Regulai (EK) Nr.883/2004 par sociālās nodrošināšanas sistēmu (turpmāk – Regula) koordinēšanu. Projekta anotācijā arī uzskaitīti apstākļi, kas atbilstoši Regulas 11.pantam tiek ņemti vērā, noskaidrojot personas pastāvīgo dzīvesvietu.  Tieslietu ministrijas vērtējumā projekta 2.pantā paredzētais regulējums uzliek pārāk plašu un nekonkrētu pienākumu privātpersonai, un tas neatbilst Administratīvā procesa likumam. Vēršam uzmanību, ka Regulas 11.pants neuzliek pienākumu personai pierādīt savu dzīvesvietu, bet gan nosaka vērā ņemamo informāciju dzīvesvietas fakta konstatēšanai. Savukārt administratīvajā procesā – iegūstot informāciju, iestāde var izmantot visas tiesiskās metodes, arī iegūt informāciju no administratīvā procesa dalībniekiem, citām institūcijām, kā arī liecinieku, ekspertu, apskates, dokumentu un cita veida pierādījumu palīdzību. Ja iestādei nepieciešamā informācija ir nevis administratīvā procesa dalībnieku, bet gan citas institūcijas rīcībā, iestāde to iegūst pati, nevis pieprasa no administratīvā procesa dalībniekiem.  Ievērojot minēto, secināms, ka Valsts sociālās apdrošināšanas aģentūrai ir tiesības pieprasīt informāciju no personas par tās pastāvīgo dzīvesvietu, taču tikai gadījumos, ja šāda informācija nav citu iestāžu rīcībā, bet gan personas pašas rīcībā, vai arī personas gribas un vērtējuma noskaidrošanai. Jebkurā gadījumā vispārīgs pienākums personai pašai pierādīt pastāvīgo dzīvesvietu nav pieņemams no administratīvā procesa aspekta. Ievērojot minēto, lūdzam pārskatīt projekta 2.pantā paredzēto normu, nosakot, kādos gadījumos un kādu informāciju par pastāvīgo dzīvi Latvijā personai ir pienākums iesniegt Valsts sociālās apdrošināšanas aģentūrā. | **Ņemts vērā**  Norma papildināta ar vārdiem “šaubu gadījumā” | 4. pantā:  papildināt pantu ar 1.1 daļu šādā redakcijā:  “(11) Pastāvīgā dzīvesvieta ir vieta, kurā persona faktiski dzīvo un kurā atrodas tās parasto interešu centrs. Pēc Valsts sociālās apdrošināšanas aģentūras pieprasījuma šaubu gadījumā personai ir pienākums pierādīt savu pastāvīgo dzīvi Latvijā un Latviju kā parasto interešu centru, iesniedzot pierādījumus, kas apstiprina šos faktus.”; |
| 5. | Izteikt 12. panta pirmo daļu šādā redakcijā:  “(1) Pabalstu transporta izdevumu kompensēšanai personai ar invaliditāti, kurai ir apgrūtināta pārvietošanās, piešķir personai, kurai pašai vai kuras bērnam normatīvajos aktos paredzētajā kārtībā ir noteikta invaliditāte un izsniegts atzinums par medicīniskajām indikācijām vieglā automobiļa speciālai pielāgošanai un pabalsta saņemšanai transporta izdevumu kompensēšanai. Atzinumu izsniedz Veselības un darbspēju ekspertīzes ārstu valsts komisija atbilstoši Ministru kabineta noteiktajiem kritērijiem.”. | **Tieslietu ministrija**  Lūdzam precizēt projekta 6.pantā paredzēto pilnvarojumu Ministru kabinetam, ievērojot juridiskās tehnikas prasības (skatīt: <https://tai.mk.gov.lv/book/1/chapter/97>) par šāda deleģējuma noformēšanu. | **Ņemts vērā** | Izteikt 12. panta pirmo daļu šādā redakcijā:  “(1) Pabalstu transporta izdevumu kompensēšanai personai ar invaliditāti, kurai ir apgrūtināta pārvietošanās, piešķir personai, kurai pašai vai kuras bērnam normatīvajos aktos paredzētajā kārtībā ir noteikta invaliditāte un Valsts komisija ir izsniegusi atzinumu par medicīniskajām indikācijām vieglā automobiļa speciālai pielāgošanai un pabalsta saņemšanai transporta izdevumu kompensēšanai. Kritērijus atzinuma izsniegšanai nosaka Ministru kabinets.”. |
| 6. | 13. pantā  papildināt pantu ar 1. 1 daļu šādā redakcijā:  “(11) Ja personai ir tiesības vienlaikus saņemt vairākus šā panta pirmās daļas 1., 2. un 3. punktā minētos pabalstus, piešķir vienu, apmēra ziņā lielāko pabalstu.”. | **Tieslietu ministrija**  Projekta 7.pantā paredzēts regulējums, ka personai, kurai ir tiesības uz vairākiem sociālajiem pabalstiem, piešķir vienu, apmēra ziņā lielāko pabalstu. Projekta anotācijā skaidrots, ka šobrīd tiesiskais regulējums šajā jautājumā nepastāv.  Tieslietu ministrija atbalsta minētā jautājuma tiesisku noregulēšanu, taču vienlaikus lūdzam papildināt projekta anotāciju ar skaidrojumu par līdzšinējo praksi gadījumos, kad personai ir tiesības uz vairākiem sociālajiem pabalstiem, kā arī skaidrojumu, vai gadījumā jaunais regulējums kādai personu grupai nevar radīt nelabvēlīgas sekas. | **Ņemts vērā**  Papildināts anotācijas I sadaļas 2.punkts. | Skatīt anotācijas I sadaļas 2.punktu. |
| 7. | 20. pantā:  aizstāt pirmās daļas 1.punktā vārdus „atrodas pilnā valsts apgādībā” ar vārdiem „atrodas ieslodzījuma vietā vai ievietota ilgstošas sociālās aprūpes un sociālās rehabilitācijas institūcijā, un personas uzturēšanos tajā pilnībā vai daļēji apmaksā valsts”;  papildināt pantu ar septīto daļu šādā redakcijā:  "(7) Ieslodzījumu vietu pārvalde sniedz Valsts sociālās apdrošināšanas aģentūrai informāciju par šā panta pirmās daļas 1.punktā minētajām personām, kuras atrodas ieslodzījumu vietā, un par bērniem, kuri atrodas ieslodzījumu vietā kopā ar vecāku.". | **Tieslietu ministrija**  Norādām, ka Ieslodzījumu vietu pārvalde (turpmāk – Pārvalde) saskaņā ar Ieslodzījuma vietu pārvaldes likuma 2.panta pirmo daļu īsteno valsts politiku apcietinājuma kā drošības līdzekļa un brīvības atņemšanas kā kriminālsoda izpildes jomā. Īstenojot normatīvajos aktos noteikto funkciju, Pārvaldei nav tiesiskā pamata veikt datu uzskaiti par ieslodzītajiem, kuri saņem valsts sociālos pabalstus.  Saskaņā ar Latvijas Sodu izpildes kodeksa 77.panta piekto daļu un Apcietinājumā turēšanas kārtības likuma 16.pantu ar bāriņtiesas piekrišanu bērns līdz četru gadu vecumam var uzturēties ieslodzījuma vietā kopā ar māti. Lēmuma pieņemšana par bērna uzturēšanu ieslodzījuma vietā kopā ar māti ir vienīgi bāriņtiesas kompetencē, ko Pārvalde nav tiesīga ietekmēt. Īstenojot normatīvajos aktos noteikto funkciju, Pārvaldei nav tiesiskā pamata un apstrādes nolūka arī veikt datu uzskaiti par bērniem, kuri ieslodzījuma vietā atrodas kopā ar māti.  Vērtējot minēto jautājumu kopsakarā ar Pārvaldes informācijas un komunikācijas tehnoloģijām, informācijas sistēmas resursiem un personas datu aizsardzības prasībām, Ieslodzīto informācijas sistēmas infrastruktūra neparedz vākt datus par personām, kuras saņem pabalstu, atrodoties ieslodzījuma vietā, vai vākt datus par bērniem, kuri uzturas ieslodzījuma vietā kopā ar māti. Ievērojot minēto, aicinām rīkot starpministriju sanāksmi saistībā ar projekta 10.pantā paredzēto regulējumu. | **Ņemts vērā**  Papildināts anotācijas I sadaļas 2.punkts  Paskaidrojam, ka VSAA no bāriņtiesas lēmuma par atļauju vai atteikumu bērnam kopā ar māti uzturēties ieslodzījuma vietā, nevar noteikt konkrētu laika periodu, par kuru personai būtu pārtraucama regulāri izmaksājamo valsts sociālo pabalstu izmaksa, jo minētais lēmums neatspoguļo konkrētu laika periodu, kad persona atrodas pilnā valsts apgādībā. Norma neparedz Ieslodzījuma vietu pārvaldei veikt datu uzskaiti par ieslodzītajiem, kuri saņem valsts sociālos pabalstus. Norma paredz Ieslodzījuma vietu pārvaldei sniegt informāciju VSAA par ieslodzītajiem, lai VSAA varētu veikt valsts sociālo pabalstu izmaksu atbilstoši likumam. Ministrija ir izvērtējusi iespēju ieslodzīto atrašanos ieslodzījumā kontrolēt, ņemot vērā ieslodzītā deklarētā dzīvesvietu, kas ir ieslodzījuma vietā. Tomēr, saskaņojot Iekšlietu ministrijas izstrādāto likumprojektu “Grozījumi Dzīvesvietas deklarēšanas likumā” netika panākts, ka ieslodzītajiem deklarētā dzīvesvieta būtu norādāma ieslodzījuma vietā. Tai pat laikā tika norādīts, ka pabalstu reglamentējošos normatīvajos aktos būtu nosakāms Ieslodzījuma vietas pārvaldei pienākums sniegt informāciju VSAA. Ņemot vērā visu iepriekš minēto, LM ieskatā, nav cita mehānisma, lai kontrolētu valsts sociālo pabalstu izmaksu personām, kuras atrodas ieslodzījumā. | Skatīt anotācijas I sadaļas 2.punktu. |
| 8. | 1. Papildināt pārejas noteikumus ar 27., 28. un 29. punktu šādā redakcijā:   “27. Grozījumi šā likuma 4. pantā attiecībā uz norādi, ka personai un bērnam Fizisko personu reģistrā statuss ir aktīvs, stājas spēkā vienlaikus ar Fizisko personu reģistra likumu.  28. Grozījumi šā likuma [6. panta](https://likumi.lv/ta/id/68483#p4) otrās daļas 2. punktā un 8. panta otrajā daļā, 11. panta pirmās un otrās daļas jaunā redakcija, 13. panta 1.1 un piektā daļa, 16. panta otrās daļas 4. punkts un 20.panta septītā daļa stājas spēkā 2020. gada 1. jūlijā.  29. Šā likuma 6.pantā minēto pabalstu par periodu no 2020. gada 1. janvāra šā panta 2.1 daļā minētajām personām Valsts sociālās apdrošināšanas aģentūra piešķir un izmaksā ne vēlāk kā līdz 2020. gada 1. jūlijam.”. | **Tieslietu ministrija**  Vēršam uzmanību, ka Likumā jau ir pārejas noteikumu 27., 28. un 29.punkts, tādējādi lūdzam precizēt noteikumu 11.punktā paredzētās normas. | **Ņemts vērā** | 1. Papildināt pārejas noteikumus ar 30., 31. un 32. punktu šādā redakcijā:   “30. Grozījumi šā likuma 4. pantā attiecībā uz norādi, ka personai un bērnam Fizisko personu reģistrā statuss ir aktīvs, stājas spēkā vienlaikus ar Fizisko personu reģistra likumu.  31. Grozījumi šā likuma [6. panta](https://likumi.lv/ta/id/68483#p4) otrās daļas 2. punktā un 8. panta otrajā daļā, 11. panta pirmās un otrās daļas jaunā redakcija, 13. panta 1.1 un piektā daļa, 16. panta otrās daļas 4. punkts un 20.panta septītā daļa stājas spēkā 2020. gada 1. jūlijā.  32. Šā likuma 6.pantā minēto pabalstu par periodu no 2020. gada 1. janvāra šā panta 2.1 daļā minētajām personām Valsts sociālās apdrošināšanas aģentūra piešķir un izmaksā ne vēlāk kā līdz 2020. gada 1. jūlijam.”. |
| 9. | 1. Papildināt pārejas noteikumus ar 27., 28. un 29. punktu šādā redakcijā:   “29. Šā likuma 6.pantā minēto pabalstu par periodu no 2020. gada 1. janvāra šā panta 2.1 daļā minētajām personām Valsts sociālās apdrošināšanas aģentūra piešķir un izmaksā ne vēlāk kā līdz 2020. gada 1. jūlijam.”. | **Tieslietu ministrija**  Lūdzam tiesiskās noteiktības nolūkā precizēt projekta 11.punktā paredzēto pārejas noteikumu 29.punkta redakciju. Ja normas mērķis ir noteikt, ka tajā paredzētā pabalsta izmaksa uzsākama ne vēlāk kā līdz 2020. gada 1.jūlijam, lūdzam to attiecīgi norādīt normas redakcijā. | **Ņemts vērā** | 1. Papildināt pārejas noteikumus ar 30., 31. un 32. punktu šādā redakcijā:   32. Šā likuma 6. pantā minētā pabalsta izmaksa šā panta 2.1 daļā minētajām personām uzsākama ne vēlāk kā līdz 2020.gada 1.jūlijam.”. |
| 10. | 1. Papildināt pārejas noteikumus ar 30., 31. un 32. punktu šādā redakcijā:   31. Grozījumi šā likuma [6. panta](https://likumi.lv/ta/id/68483#p4) otrās daļas 2. punktā un 8. panta otrajā daļā, 11. panta pirmās un otrās daļas jaunā redakcija, 13. panta 1.1 un piektā daļa, 16. panta otrās daļas 4. punkts un 20.panta septītā daļa stājas spēkā 2020. gada 1. jūlijā. | **Tieslietu ministrija**  Tā kā projektā paredzētajā pārejas noteikumu 31.pantā norādītās normas ar grozījumiem jau ir spēkā esošajā likuma redakcijā, lūdzam tiesiskās skaidrības nolūkā precizēt šo normu, norādot, konkrēti kādi grozījumi stājas spēkā noteiktajā termiņā (piemēram, grozījumi par “6.panta otrās daļas 2.punkta trešā teikuma izslēgšanu” utt., vai norādīt, kādā jautājumā ir grozījumi; par piemēru skatīt projektā paredzēto 30.pārejas noteikumu punktu). | **Ņemts vērā** | 11. Papildināt pārejas noteikumus ar 30., 31. un 32. punktu šādā redakcijā:  31. Grozījumi par šā likuma [6. panta](https://likumi.lv/ta/id/68483#p4) otrās daļas 2. punkta trešā teikuma un 8. panta otrās daļas izslēgšanu, 11. panta pirmās un otrās daļas jauno redakciju, 13. panta papildināšanu ar 1.1 un piekto daļu, 16. panta otrās daļas papildināšanu ar 4. punktu un 20.panta papildināšanu ar septīto daļu stājas spēkā 2020. gada 1. jūlijā. |
| 11. | Papildināt Likumprojekta anotāciju ar skaidrojumu. | **Tieslietu ministrija**  Projekta anotācijas I sadaļas 2.punktā norādīts, ka persona varēs atteikties no pakalpojumiem, kuru piešķiršanai saskaņā ar projektā paredzēto regulējumu nebūs nepieciešama iesnieguma iesniegšana. Lūdzam papildināt minēto informāciju ar skaidrojumu, kādā kārtībā tas tiks īstenots. | **Ņemts vērā**  Papildināts Likumprojekta I sadaļas 2.punkts. | Skat. anotācijas I sadaļas 2.punktu. |
| 12. | Precizēt Likumprojekta anotācijas I sadaļas 2.punktu | **Tieslietu ministrija**  Lūdzam projekta anotācijas kopsavilkumā un I sadaļas 2.punktā precizēt norādīto informāciju par projekta stāšanos spēkā 2010.gada 1.janvārī. | **Ņemts vērā**  Precizēts Likumprojekta anotācijas I sadaļas 2.punkts | Skat. anotācijas I sadaļas 2.punktu |
| 13. | Priekšlikums.  10. 20.pantā:  papildināt pantu ar septīto daļu šādā redakcijā:  "(7) Ieslodzījumu vietu pārvalde sniedz Valsts sociālās apdrošināšanas aģentūrai informāciju par šā panta pirmās daļas 1.punktā minētajām personām, kuras atrodas ieslodzījumu vietā, un par bērniem, kuri atrodas ieslodzījumu vietā kopā ar vecāku.". | **Tieslietu ministrija**  Ievērojot Latvijas Sodu izpildes kodeksa 77.panta piekto daļu un Apcietinājumā turēšanas kārtības likuma 16.pantu, lūdzam precizēt projekta 10.pantu, proti, Valsts sociālo pabalstu likuma 20.panta septīto daļu izteikt atbilstoši Latvijas Sodu izpildes kodeksa un Apcietinājuma turēšanas kārtības likuma juridiskajai terminoloģijai, jo saskaņā ar minētajiem normatīvajiem aktiem bērns ieslodzījuma vietā var atrasties kopā ar māti. | **Ņemts vērā** | 10. 20.pantā:  papildināt pantu ar septīto daļu šādā redakcijā:  "(7) Ieslodzījumu vietu pārvalde sniedz Valsts sociālās apdrošināšanas aģentūrai informāciju par šā panta pirmās daļas 1.punktā minētajām personām, kuras atrodas ieslodzījumu vietā, un par bērniem, kuri atrodas ieslodzījumu vietā kopā ar māti.". |
| 14. | 1. 4. pantā:   papildināt pantu ar 1.1 daļu šādā redakcijā:  “(11) Pastāvīgā dzīvesvieta ir vieta, kurā persona faktiski dzīvo un kurā atrodas tās parasto interešu centrs. Pēc Valsts sociālās apdrošināšanas aģentūras pieprasījuma personai ir pienākums pierādīt savu pastāvīgo dzīvi Latvijā un Latviju kā parasto interešu centru, iesniedzot pierādījumus, kas apstiprina šos faktus.”. | **Tieslietu ministrija (12.08.2019.)**  Tieslietu ministrijas vērtējumā joprojām nav ņemts vērā Tieslietu ministrijas iebildums, jo projekta 2.pantā paredzētais regulējums joprojām uzliek pārāk plašu un nekonkrētu pienākumu privātpersonai, un tas neatbilst Administratīvā procesa likumam. Vēlreiz uzsveram, ka Administratīvā procesa likuma 59.panta otrā daļa paredz šādu informācijas iegūšanu administratīvajā procesā – iegūstot informāciju, iestāde var izmantot visas tiesiskās metodes, arī iegūt informāciju no administratīvā procesa dalībniekiem, citām institūcijām, kā arī liecinieku, ekspertu, apskates, dokumentu un cita veida pierādījumu palīdzību. Ja iestādei nepieciešamā informācija ir nevis administratīvā procesa dalībnieku, bet gan citas institūcijas rīcībā, iestāde to iegūst pati, nevis pieprasa no administratīvā procesa dalībniekiem. Šādu pašu iestādes pienākumu paredz arī Valsts pārvaldes iekārtas likuma 10.panta astotā daļa. Atkārtoti norādām, ka ievērojot minēto, VSAA ir tiesības pieprasīt informāciju no personas par tās pastāvīgo dzīvesvietu, taču tikai gadījumos, ja šāda informācija nav citu iestāžu rīcībā, bet gan personas pašas rīcībā (privāta informācija), vai arī personas gribas un vērtējuma noskaidrošanai. Jebkurā gadījumā vispārīgs pienākums personai pašai pierādīt pastāvīgo dzīvesvietu nav pieņemams no administratīvā procesa aspekta. Normā var noteikt pienākumu iesniegt konkrētu informāciju, kas nav un nevar būt iestāžu rīcībā. Piemēram, ziņas par nodokļu maksāšanu ir valsts iestāžu rīcībā, un iestāde šādas ziņas saņem no kompetentajām iestādēm, nevis pašas personas. Ievērojot minēto, lūdzam pārskatīt projekta 2.pantā paredzēto normu par pastāvīgas dzīvesvietas konstatēšanu atbilstoši valsts iestādes pienākumam iegūt informāciju administratīvajā procesā. Vienlaikus vēršam uzmanību, ka projekta 2.pantā divas reizes atkārtojas norma par panta papildināšanu ar 1.1 daļu – lūdzam attiecīgi precizēt šo projekta pantu. | **Saskaņošanas sanāksmē panākta vienošanās**  2.panta regulējums precizēts atbilstoši saskaņošanas sanāksmē atrunātajam. | 1. 4.pantā:   papildināt pantu ar 1.1 daļu šādā redakcijā:  “(11) Pastāvīgā dzīvesvieta ir vieta, kurā persona faktiski dzīvo un kurā atrodas tās parasto interešu centrs. Šaubu gadījumā pēc Valsts sociālās apdrošināšanas aģentūras pieprasījuma personai ir pienākums pierādīt savu pastāvīgo dzīvi Latvijā un Latviju kā parasto interešu centru, iesniedzot pierādījumus, kas apstiprina šos faktus.”;  papildināt pantu ar 1.2 daļu šādā redakcijā:  „(12) Šaubu gadījumā pēc Valsts sociālās apdrošināšanas aģentūras pieprasījuma personai ir pienākums iesniegt pierādījumus, kas apliecina pastāvīgu dzīvi Latvijas teritorijā. Vērtējot, vai personas vai bērns pastāvīgi dzīvo Latvijas teritorijā, Valsts sociālās apdrošināšanas aģentūra vērtē personas un bērna parasto interešu centru, ņemot vērā šādus kritērijus:   1. nodarbinātības būtību (vai darba līgums noslēgts vismaz uz diviem gadiem); 2. vai persona maksā algas nodokli un veic valsts sociālās apdrošināšanas obligātās iemaksas Latvijā); 3. uzturēšanās ilgumu un nepārtrauktību Latvijas teritorijā (ir deklarētā dzīvesvietas adrese vai/un papildus adrese); 4. bērna izglītības iegūšanu Latvijā un izglītības ilgumu; 5. mājokļa situāciju (vai ir pastāvīgs īpašumā vai noslēgts īres līgums, kas reģistrēts Zemesgrāmatā vai Valsts ieņēmumu dienestā); 6. informāciju par piešķirtajiem pašvaldības sociālajiem pabalstiem un pakalpojumiem; 7. personas iesniegtos dokumentus, kas pierāda, ka persona noteiktajā laikposmā veikusi saimnieciskas darbības Latvijā, dokumentus par ilgstošu ārstniecības pakalpojumu saņemšanu Latvijā un citus dokumentus.; |
| 15. | 10. 20. pantā:  papildināt pantu ar septīto daļu šādā redakcijā:  "(7) Ieslodzījumu vietu pārvalde sniedz Valsts sociālās apdrošināšanas aģentūrai informāciju par šā panta pirmās daļas 1.punktā minētajām personām, kuras atrodas ieslodzījumu vietā, un par bērniem, kuri atrodas ieslodzījumu vietā kopā ar vecāku.". | **Tieslietu ministrija (12.08.2019.)**  Izziņas par atzinumos sniegtajiem iebildumiem par likumprojektu II sadaļā “Jautājumi, par kuriem saskaņošanā vienošanās panākta” ir nepamatoti norādīts, ka ir ņemts vērā Tieslietu ministrijas izteiktais iebildums. Iebildums pēc būtības nav ņemts vērā. Projekta 10.pantā paredzētā likuma 20.panta septītā daļa joprojām paredz, ka Ieslodzījuma vietu pārvalde (turpmāk – Pārvalde) sniedz VSAA informāciju par likuma 20.panta pirmās daļas 1.punktā minētajām personām, kuras atrodas ieslodzījumu vietā, un par bērniem, kuri atrodas ieslodzījumu vietā kopā ar māti. Atkārtoti norādām, ka saskaņā ar Ieslodzījuma vietu pārvaldes likuma 2.panta pirmo daļu Pārvaldes īsteno valsts politiku apcietinājuma kā drošības līdzekļa un brīvības atņemšanas kā kriminālsoda izpildes jomā. Īstenojot normatīvajos aktos noteikto funkciju, Pārvaldei nav tiesiskā pamata veikt datu uzskaiti par ieslodzītajiem, kuri saņem valsts sociālos pabalstus. Saskaņā ar Latvijas Sodu izpildes kodeksa 77.panta piekto daļu un Apcietinājumā turēšanas kārtības likuma 16.pantu ar bāriņtiesas piekrišanu bērns līdz četru gadu vecumam var uzturēties ieslodzījuma vietā kopā ar māti. Lēmuma pieņemšana par bērna uzturēšanos ieslodzījuma vietā kopā ar māti ir vienīgi bāriņtiesas kompetencē, ko Pārvaldes nav tiesīga ietekmēt. Īstenojot normatīvajos aktos noteikto funkciju, Pārvaldei nav tiesiska pamata un apstrādes nolūka arī veikt datu uzskaiti par bērniem, kuri ieslodzījuma vietā atrodas kopā ar māti. Vērtējot minēto jautājumu kopsakarā ar Pārvaldes informācijas un komunikācijas tehnoloģijām, informācijas sistēmas resursiem un personas datu aizsardzības prasībām, Ieslodzīto informācijas sistēmas infrastruktūra neparedz vākt datus par personām, kuras saņem pabalstu, atrodoties ieslodzījuma vietā, vai vākt datus par bērniem, kuri uzturas ieslodzījuma vietā kopā ar māti. Ņemot vērā minēto, projekta 10.pantā paredzētā likuma 20.panta septītā daļa netiek saskaņota un atkārtoti aicinām rīkot starpministriju sanāksmi saistībā ar minētajā normā paredzēto regulējumu. | **Panākta vienošanās.**  Ministrija vairākkārtīgi organizēja tikšanās - 2019.gada 20.septembrī saskaņošanas starpinstitūciju sanāksme, kurā piedalījās Tieslietu ministrija un Ieslodzījumu vietu pārvalde, 2019.gada 22.oktobrī ar Ieslodzījumu vietu pārvaldi, savukārt 2019.gada 29.oktobrī ar Iekšlietu ministriju un Iekšlietu ministrijas Informācijas centru, kuru laikā netika panākta nekāda veida vienošanās par datu apmaiņu. 2019.gada 25.novembrī tika organizēta tikšanās ar pārstāvjiem no Tieslietu ministrijas, Iekšlietu ministrijas, Ieslodzījuma vietu pārvaldes, Iekšlietu ministrijas Informācijas centra, Pilsonības un migrācijas lietu pārvaldes un VSAA, kuras laikā tā arī netika rasts kompromiss par datu apmaiņu. 2019.gada 16.decembrī Ministrija nosūtīja vēstuli Tieslietu ministrijai un Iekšlietu ministrijai ar lūgumu sniegt viedokli par iestādi, kurai būtu jāsniedz dati VSAA par personām, kuras ievietotas ieslodzījumā.  2020.gada 16.janvārī Tieslietu ministrija informēja, ka Ieslodzījuma vietu pārvaldei ir jābūt atbildīgajai iestādei par attiecīgās informācijas sniegšanu.  Taču ņemot vērā, ka šobrīd nav vēl rasti praktiskie risinājumi par datu nodošanas veidu, nododamo datu kategorijas, regularitāte, finansējums Informācijas tehnoloģiju sistēmu pielāgošanai, tad minētā norma likumprojektā vairs nav iekļauta, bet tā tiks virzīta tālāk pēc piemērota risinājuma atrašanas. | Skatīt likumprojektu. |
| 16. | Priekšlikums.  Likumprojekta anotācijas I sadaļas 2.punkts. | **Tieslietu ministrija (11.08.2020.)**  Lūdzam projekta anotācijā skaidrot, kuru projekta 2.pantā paredzēto informāciju iestāde iegūs pati, un kuru pieprasīs privātpersonai. Šobrīd likumprojektā tas nav nodalīts, vienkārši uzskaitot kritērijus, kurus vērtē iestāde. Minētās projekta normas būtu tulkojamas kopsakarā ar Administratīvā procesa likuma 59.panta otro daļu, un, piemēram, informāciju par maksāto algas nodokli Valsts sociālās apdrošināšanas aģentūrai būtu jāpārbauda pašai, bet, piemēram, informāciju par ilgstošu ārstniecības pakalpojumu saņemšanu būtu jāpieprasa privātpersonai. | **Ņemts vērā**  Papildināts likumprojekta anotācijas sadaļas 2.punkts. | Skatīt likumprojekta anotācijas I sadaļas 2.punktu. |
| 17. | Priekšlikums.  Projektā paredzētais pārejas noteikumu 32.punkts. | **Tieslietu ministrija (11.08.2020.)**  Normas redakcionālas skaidrības nolūkā ierosinām projektā paredzēto pārejas noteikumu 32.punktu izteikt šādā redakcijā: "Ģimenes valsts pabalstu  par periodu no 2021. gada 1. janvāra šā likuma 6.panta 2.1 daļā minētajām personām Valsts sociālās apdrošināšanas aģentūra aprēķina un pabalsta starpību  izmaksā ne vēlāk kā līdz 2021. gada 1. aprīlim.”. | **Ņemts vērā**  Likumprojekta paredzētais pārejas noteikumu 32.punktu izteikt jaunā redakcijā. | Skatīt likumprojektā paredzēto pārejas noteikumu 32.punkta redakciju. |
| 18. | Likumprojekta anotācijas I sadaļas 2.punkts | **Tieslietu ministrija (23.09.2020.)**  Satversmes tiesa 2020. gada 9. jūlija spriedumā lietā Nr. 2019-27-03 “Par Ministru kabineta 2009. gada 22. decembra noteikumu Nr.1605 “Noteikumi par valsts sociālā nodrošinājuma pabalsta un apbedīšanas pabalsta apmēru, tā pārskatīšanas kārtību un pabalstu piešķiršanas un izmaksas kārtību” 2.punkta atbilstību Latvijas Republikas Satversmes 1.pantam, 91.panta otrajam teikumam un 109.pantam” cita starpā uzsvēra valsts pienākumu nodrošināt sociālās palīdzības minimumu tādā līmenī, lai persona varētu dzīvot cilvēka cieņai atbilstošu dzīvi un pienācīgi apmierināt savas pamatvajadzības. Satversmes tiesa norādīja, ka sociālās palīdzības minimumam vajadzētu būt tādam, ka ikviens var nodrošināt sev pārtiku, apģērbu, mājokli un medicīnisko palīdzību – visu to, kas nepieciešams elementāras izdzīvošanas garantēšanai jebkuram cilvēkam, kā arī nodrošināt ikvienai personai iespējas izmantot savas tiesības uz pamatizglītību (skatīt Satversmes tiesas sprieduma lietā Nr. 2019-27-03 22.2., 22.3.apakšpunktu).  Tā kā projektā paredzēts noteikt valsts sociālā nodrošinājuma pabalsta apmēru, lūdzam projektā vai projekta anotācijā norādīt, vai un kādu personu pamatvajadzību nodrošināšanai paredzēts konkrētais valsts sociālā nodrošinājuma pabalsts, kā arī lūdzam projekta anotācijā norādīt, kādā veidā Valsts sociālo pabalstu likuma 13.pantā paredzētajām personām plānots nodrošināt sociālo nodrošinājumu vismaz minimālā līmenī atbilstoši Satversmes tiesas secinājumiem. | **Ņemts vērā**  Likumprojekta anotācijas I sadaļas 2.punkts | Likumprojekta anotācija papildināta ar skaidrojumu par pamatvajadzību nodrošināšanas aspektu |
| 19. | Likumprojekta anotācijas I sadaļas 2.punkts | **Tieslietu ministrija (23.09.2020.)**  Satversmes tiesa spriedumā lietā Nr. 2019-27-03 norādīja uz nepieciešamību diferencēt valsts sociālā nodrošinājuma pabalstu nodarbinātām un nenodarbinātām personām. Projektā ir paredzēts vienāda apmēra pabalsts personām, kas nav nodarbinātas un ir sasniegušas vecumu, kāds noteikts personai, lai tā iegūtu tiesības uz vecuma pensiju, un personām ar III invaliditātes grupu neatkarīgi no nodarbinātības. Lūdzam pārskatīt šādu regulējumu, nodrošinot diferencētu pabalsta apmēru nodarbinātām un nenodarbinātām personām, vai projekta anotācijā skaidrot izvēlētā regulējuma atbilstību Satversmes tiesas spriedumā lietā Nr. 2019-27-03 izdarītajiem secinājumiem. | **Ņemts vērā**  Likumprojekta anotācijas I sadaļas 2.punkts | Likumprojekta anotācija papildināta ar skaidrojumu par valsts sociālā nodrošinājuma pabalsta apmēru noteikšanu 20% apmērā no ienākumu mediānas pensijas vecumu sasniegušajiem un par to, kādēļ personām ar III invaliditātes grupu valsts sociālā nodrošinājum pabalsta apmērs netiek diferencēts. |
| 20. | Konceptuāls iebildums. | **Finanšu ministrija**  Ņemot vērā, ka atbilstoši Likumprojekta sākotnējās ietekmes novērtējuma ziņojumam (anotācijai) Likumprojektā paredzēto izmaiņu valsts sociālo pabalstu saņēmēju lokā un Valsts sociālās apdrošināšanas aģentūras informācijas sistēmā (turpmāk – pasākumi) īstenošana ir saistīta ar papildu valsts budžeta līdzekļu nepieciešamību 2020.gadam 523 201 euro apmērā un turpmāk ik gadu 262 240 euro apmērā, uzskatām, ka jautājums par politikas izmaiņām, kas rada negatīvu ietekmi uz valsts budžetu, ir saistāms ar valsts budžeta plānošanas procesu. Līdz ar to Likumprojekta turpmākās virzības kontekstā jautājums par papildu finansējuma piešķiršanu ir skatāms Ministru kabinetā likumprojekta “Par valsts budžetu 2020.gadam” un likumprojekta “Par vidēja termiņa budžeta ietvaru 2020., 2021. un 2022.gadam” sagatavošanas un izskatīšanas procesā kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām. Vienlaikus uzskatām, ka Likumprojekts virzāms izskatīšanai Ministru kabinetā tikai pēc tam, kad Ministru kabinets ir atbalstījis priekšlikumu par papildu valsts budžeta līdzekļu piešķiršanu minēto pasākumu īstenošanai.  **Finanšu ministrija (13.08.2019.)**  Ņemot vērā, ka atbilstoši anotācijai Likumprojektā paredzēto izmaiņu valsts sociālo pabalstu saņēmēju lokā un VSAA informācijas sistēmā (turpmāk – pasākumi) īstenošana ir saistīta ar papildu valsts budžeta līdzekļu nepieciešamību 2020.gadam 523 201 euro apmērā un turpmāk ik gadu 262 240 euro apmērā, uzturam spēkā Finanšu ministrijas š.g. 8.jūlijā atzinumā Nr.12/A-2/3210 izteikto iebildumu. Vienlaikus uzskatām, ka likumprojekts virzāms izskatīšanai Ministru kabinetā tikai pēc tam, kad Ministru kabinets ir atbalstījis priekšlikumu par papildu valsts budžeta līdzekļu piešķiršanu minēto pasākumu īstenošanai.  **Finanšu ministrija (11.08.2020.)**  Ņemot vērā, ka atbilstoši anotācijai likumprojektā paredzēto izmaiņu ģimenes valsts pabalsta un piemaksas par divu un vairāk bērnu pabalstu saņēmēju lokā un Valsts sociālās apdrošināšanas aģentūras informācijas sistēmā (turpmāk – pasākumi) īstenošana ir saistīta ar papildu valsts budžeta līdzekļu nepieciešamību 2021.gadam 526 905 *euro* apmērā un turpmāk ik gadu 215 451 *euro* apmērā, uzskatām, ka jautājums par politikas izmaiņām, kas rada negatīvu ietekmi uz valsts budžetu, ir saistāms ar valsts budžeta plānošanas procesu. Līdz ar to likumprojekta turpmākās virzības kontekstā jautājums par papildu finansējuma piešķiršanu ir skatāms Ministru kabinetā likumprojekta “Par valsts budžetu 2021.gadam” un likumprojekta “Par vidēja termiņa budžeta ietvaru 2021., 2022. un 2023.gadam” sagatavošanas un izskatīšanas procesā kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām. Vienlaikus uzskatām, ka likumprojekts virzāms izskatīšanai Ministru kabinetā tikai  pēc tam, kad Ministru kabinets ir atbalstījis priekšlikumu par papildu valsts budžeta līdzekļu  piešķiršanu minēto pasākumu īstenošanai. | **Ņemts vērā**  Paredzētās izmaiņas valsts sociālo pabalstu saņēmēju lokā un Valsts sociālās apdrošināšanas aģentūras (turpmāk – VSAA) Informācijas tehnoloģiju sistēmu pielāgošanai bija iekļautas ministrijas 2020.gada prioritārā pasākumā “Ģimenes valsts pabalsta un bērna piedzimšanas pabalsta saņēmēju loka paplašināšana”.  Prioritārais pasākums “Ģimenes valsts pabalsta un bērna piedzimšanas pabalsta saņēmēju loka paplašināšana” tiks nodrošināts Labklājības ministrijas esošo līdzekļu ietvaros un tas ir iekļauts 2020.gada 22.septembra Ministru kabineta sēdē atbalstītajā Informatīvajā ziņojumā “Par priekšlikumiem valsts budžeta ieņēmumiem un izdevumiem 2021.gadam un ietvaram 2021.–2023.gadam”.  Likumprojekts ir apvienots ar grozījumiem Valsts sociālo pabalsta likuma grozījumiem saistībā ar Satversmes tiesas spriedumu izpildi un ir izskatāms budžeta likumprojektu paketē. |  |
| 21. | Likumprojekta anotācijas I sadaļas 2.punkts. | **Finanšu ministrija (11.08.2020.)**  Lūdzam precizēt anotācijas I sadaļas “Tiesību akta projekta izstrādes nepieciešamība” 2.punkta “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” (turpmāk – I sadaļas 2.punkts) 3.apakšpunktā norādīto informāciju, norādot, ka ņemot vērā, ka personu skaits, kuras varētu skart izmaiņas - bērna piedzimšanas pabalsta saņemšana uzreiz pēc bērna saņemšanas, ir ļoti neliels, minētās normas īstenošana tiks nodrošināta plānoto izdevumu bērna piedzimšanas pabalstam ietvaros un neradīs papildu valsts budžeta finansējuma nepieciešamību. | **Ņemts vērā**  Precizēts likumprojekta anotācijas I sadaļas 2.punkts. | Skatīt likumprojekta anotācijas I sadaļas 2.punktu. |
| 22. | Likumprojekta anotācijas I sadaļas 2.punkts. | **Finanšu ministrija (11.08.2020.)**  Lūdzam precizēt anotācijas I sadaļas “Tiesību akta projekta izstrādes  nepieciešamība” 2.punkta “Pašreizējā situācija un problēmas, kuru risināšanai tiesību akta  projekts izstrādāts, tiesiskā regulējuma mērķis un būtība” (turpmāk – I sadaļas 2.punkts)  3.apakšpunktā norādīto informāciju, norādot, ka ņemot vērā, ka personu skaits, kuras varētu  skart izmaiņas - bērna piedzimšanas pabalsta saņemšana uzreiz pēc bērna saņemšanas, ir ļoti  neliels, minētās normas īstenošana tiks nodrošināta plānoto izdevumu bērna piedzimšanas  pabalstam ietvaros un neradīs papildu valsts budžeta finansējuma nepieciešamību. | **Ņemts vērā**  Precizēts likumprojekta anotācijas I sadaļas 2.punkts. | Skatīt likumprojekta anotācijas I sadaļas 2.punktu. |
| 23. | Likumprojekta anotācijas I sadaļas 2.punkts. | **Finanšu ministrija (11.08.2020.)**  Ņemot vērā, ka likumprojekta 3.pants stāsies spēkā 2021.gada 1.janvārī, lūdzam precizēt anotācijas I sadaļas 2.punkta 12.apakšpunktu. | **Ņemts vērā**  Precizēts likumprojekta anotācijas I sadaļas 2.punkts | Skatīt likumprojekta anotācijas I sadaļas 2.punktu. |
| 24. | Likumprojekta anotācijas III sadaļa. | **Finanšu ministrija (11.08.2020.)**  Lūdzam svītrot anotācijas III sadaļas “Tiesību akta projekta ietekme uz valsts budžetu un pašvaldību budžetiem” (turpmāk – III sadaļa) ailēs “2021.gads saskaņā ar vidēja termiņa budžeta ietvaru” un “2022.gads saskaņā ar vidēja termiņa budžeta ietvaru” norādīto atsauci, jo 2020.gada 1.janvārī stājās spēkā likumprojekts “Par vidēja termiņa budžeta ietvaru 2020., 2021. un 2022. gadam”. | **Ņemts vērā**  Precizēta likumprojekta anotācijas III sadaļa. | Skatīt likumprojekta anotācijas III sadaļu. |
| 25. | Likumprojekta anotācijas III sadaļa. | **Finanšu ministrija (11.08.2020.)**  Lūdzam precizēt anotācijas III sadaļas 2.ailes 1.punktu “Budžeta ieņēmumi” un 2.punktu “Budžeta izdevumi” (turpmāk – 2.punkts), ņemot vērā Finanšu ministrijas 2020.gada 5.augusta rīkojumu Nr.284 “Par apropriācijas pārdali starp budžeta resoru “74.Gadskārtējā valsts budžeta izpildes procesā pārdalāmais finansējums” un Labklājības ministriju”. | **Ņemts vērā**  Precizēts likumprojekta anotācijas III sadaļa. | Skatīt likumprojekta anotācijas III sadaļu. |
| 26. | Likumprojekta anotācijas III sadaļa. | **Finanšu ministrija (11.08.2020.)**  Labklājības ministrija ar 2020.gada 15.jūlija vēstuli Nr.25-1-01/48 “Par Labklājības ministrijas prioritārajiem pasākumiem 2021. – 2023.gadam” iesniedza prioritāro pasākumu kartiņu Nr.18\_07\_P “Ģimenes valsts pabalsta un bērna piedzimšanas pabalsta saņēmēju loka paplašināšana”, kurā norādīts, ka papildu nepieciešamais finansējums nepieciešams arī Labklājības ministrijas pamatbudžeta apakšprogrammā 97.02.00 “Nozares centralizēto funkciju izpilde” un ar transfertu tiks nodots Labklājības ministrijas valsts sociālās apdrošināšanas speciālā budžeta apakšprogrammai 04.05.00 “Valsts sociālās apdrošināšanas aģentūras speciālais budžets”. Līdz ar to lūdzam papildināt anotācijas III sadaļu. | **Ņemts vērā**  Precizēta likumprojekta anotācijas III sadaļa. | Skatīt likumprojekta anotācijas III sadaļu. |
| 27. | Likumprojekta anotācijas III sadaļa. | **Finanšu ministrija (11.08.2020.)**  Lūdzam salāgot anotācijas III sadaļas 6.punktā un I sadaļas 2.punkta 2.apakšpunktā norādīto bērnu skaitu vecumā no 15 līdz 20 gadiem (neieskaitot), kuriem noteikta invaliditāte uz 2019.gada decembri. | **Ņemts vērā**  Precizēta likumprojekta anotācijas III sadaļa. | Skatīt likumprojekta anotācijas III sadaļu. |
| 28. | Priekšlikums.  Likumprojekta 2.pants. | **Finanšu ministrija (11.08.2020.)**  Likumprojekta 2.pantā ietvertās Valsts sociālo pabalstu likuma 4.panta 1.daļas 7.punkts paredz, ka, vērtējot, vai personas vai bērns pastāvīgi dzīvo Latvijas teritorijā, Valsts sociālās apdrošināšanas aģentūra vērtē personas un bērna parasto interešu centru, ņemot vērā personas iesniegtos dokumentus, kas pierāda, ka persona noteiktajā laikposmā veikusi saimnieciskas darbības Latvijā.  Vēršam uzmanību uz to, ka viennozīmīgi nav saprotams minētajā punktā lietotais termins “saimnieciskas darbības”. Ja minētajā punktā ir paredzēts, ka Valsts sociālās apdrošināšanas aģentūra vērtē personas iesniegtos dokumentus, kas pierāda, ka persona noteiktajā laikposmā veikusi saimniecisko darbību, kas reģistrējama Valsts ieņēmumu dienestā, vai arī nav reģistrējama, bet par kuru ir jāpaziņo Valsts ieņēmumu dienestam, ierosinām skaidrākas tiesību normas uztveramībai aizstāt minētajā punktā vārdus “saimnieciskas darbības” ar vārdiem “saimniecisko darbību”. | **Ņemts vērā** | Skatīt likumprojekta 2.pantu. |
| 29. | Priekšlikums.  Likumprojekta anotācijas I sadaļas 2.punkts. | **Finanšu ministrija (11.08.2020.)**  Lūdzam precizēt anotācijas I sadaļas 2.punktā norādīto Fizisko personu reģistra likuma stāšanās datumu, ņemot vērā, ka atbilstoši Saeimā 2020.gada 21.maijā pieņemtajiem grozījumiem Fizisko personu reģistra likums stāsies spēkā 2021.gada 28.jūnijā. | **Ņemts vērā**  Precizēts likumprojekta anotācijas I sadaļas 2.punkts. | Skatīt likumprojekta anotācijas I sadaļas 2.punktu. |
| 30. | 20.pants. Regulāri izmaksājamo valsts sociālo pabalstu izmaksas pārtraukšana.  Papildus izsludinātajai redakcijai:  (5) Šā likuma 12.1 pantā minētā pabalsta izmaksu pārtrauc arī gadījumos, kad persona ievietota ilgstošas sociālās aprūpes un sociālās rehabilitācijas institūcijā un izdevumus par personas uzturēšanos tajā pilnībā vai daļēji apmaksā valsts vai pašvaldība. | **Latvijas Pašvaldību savienība**  Nepieciešams grozīt Valsts sociālo pabalstu likuma (turpmāk – Likuma) 20.panta piektās daļas redakciju, izslēdzot vārdus “vai pašvaldība”.  Pamatojums  Likuma 20.panta piektā daļa nosaka, ka pabalstu invalīdam, kuram nepieciešama kopšana, izmaksu pārtrauc arī gadījumos, kad persona ievietota ilgstošas sociālās aprūpes un sociālās rehabilitācijas institūcijā un izdevumus par personas uzturēšanos tajā pilnībā vai daļēji apmaksā valsts vai *pašvaldība*. Likuma 12.1 panta pirmā daļa nosaka, ka pabalstu invalīdam, kuram nepieciešama kopšana, piešķir personai, kura atzīta par invalīdu, pārsniegusi 18 gadu vecumu un *kurai sakarā ar smagiem funkcionāliem traucējumiem nepieciešama īpaša kopšana*. Attiecīgi tiesības saņemt pabalstu ir personām ar smagiem funkcionāliem traucējumiem neatkarīgi no sociālās aprūpes formas.  Sociālo pakalpojumu un sociālās palīdzības likuma 8.panta pirmā daļa nosaka, ka klientam ir pienākums samaksāt par sociālajiem pakalpojumiem, tai skaitā par ilgstošas sociālās aprūpes un sociālās rehabilitācijas pakalpojumiem.  Saglabājot līdzšinējo Likuma redakciju, personas ienākumi, nonākot ilgstošās sociālās aprūpes un sociālās rehabilitācijas institūcijā un pašvaldības pilnībā vai daļēji finansētu aprūpi, tiek būtiski samazināti, samazinās personas spēja samaksāt par saņemto pakalpojumu. Savukārt, pašvaldības finansējuma daļa būtiski *palielinās*. Gadījumos, kad tiek nodrošināts valsts budžeta finansēts pakalpojums, gan pabalsta, gan pakalpojuma finansējuma avots ir viens – valsts budžets.  Jau vairākus gadus saglabājas tendence, ka ilgstošas sociālās aprūpes (SAC) pakalpojuma izmaksas (cena) pieaug, pieaug arī pieprasījums pēc pakalpojuma. Minētais cenas palielinājums nav saistīts tikai ar dažādu pakalpojumu (ēdināšanas, elektrības, komunālo) izmaksu palielinājumu, bet arī to, ka pieaug mazkustīgo klientu, klientu ar smagiem funkcionāliem traucējumiem un klientu ar demenci skaits, klienti kļūst vairāk aprūpējami – nepieciešami papildu higiēnas līdzekļi, tehniskie palīglīdzekļi un ir nodrošināma uzraudzība, t.i., ir nepieciešams ne tikai lielāks aprūpes personāla skaits, bet arī lielāks ārstniecības personāla skaits – medmāsas, ergoterapeiti, fizioterapeiti. Ietekmi uz pakalpojuma cenas palielinājumu nosaka arī tas, ka medicīnas personālam (medmāsām), kurām atalgojumu maksā valsts, tika paaugstināts atalgojums. | **Ņemts vērā**  Lai uz visiem regulāri izmaksājamajiem valsts sociālajiem pabalstiem tiktu attiecināti vienādi nosacījumi šo pabalstu izmaksas pārtraukšanai, Likumprojekts paredz izslēgt likuma 20. panta piekto daļu, kurā atsevišķi regulēti pabalsta invalīdam, kuram nepieciešama kopšana,pārtraukšanas nosacījumi. | Skatīt likumprojekta 10.pantu. |
| 31. | 20.pants. Regulāri izmaksājamo valsts sociālo pabalstu izmaksas pārtraukšana.  Papildus izsludinātajai redakcijai:  (5) Šā likuma 12.1 pantā minētā pabalsta izmaksu pārtrauc arī gadījumos, kad persona ievietota ilgstošas sociālās aprūpes un sociālās rehabilitācijas institūcijā un izdevumus par personas uzturēšanos tajā pilnībā vai daļēji apmaksā valsts. | **Latvijas Darba devēju konfederācija**  Latvijas Darba devēju konfederācija (turpmāk – LDDK) atbalsta Latvijas Pašvaldību savienības izteikto nepieciešamību mainīt Likuma 20.panta piektās daļas redakciju, kas noteic, ka pabalsta invalīdam, kuram nepieciešama kopšana minētā pabalsta izmaksu pārtrauc arī gadījumos, kad persona ievietota ilgstošas sociālās aprūpes un sociālās rehabilitācijas institūcijā un izdevumus par personas uzturēšanos tajā pilnībā vai daļēji apmaksā valsts vai pašvaldība. LDDK ieskatā esošā redakcija nepamatoti ierobežo to personu tiesības, kuras pēc pabalsta piešķiršanas ir ievietotas institūcijā, ja uzturēšanos tajā daļēji apmaksā valsts vai pašvaldība. Šis ir pabalsts, kuram ir jāseko klientam arī ievietošanas institūcijā, izņemot gadījumus, ja uzturēšanos tajā pilnībā apmaksā valsts.  Pamatojums   1. Sociālo pakalpojumu un sociālās palīdzības sniegšanas un saņemšanas principi, to personu loks, kurām ir tiesības saņemt šos pakalpojumus, kā arī sociālās aprūpes, sociālās rehabilitācijas un profesionālās rehabilitācijas pakalpojumu samaksas un finansēšanas principi ir noteikti Sociālo pakalpojumu un sociālās palīdzības likumā (turpmāk – SPSPL). 2. SPSPL sociālās aprūpes pakalpojums ir noteikts kā pasākumu kopums, kas vērsts uz to personu pamatvajadzību apmierināšanu, kurām ir objektīvas grūtības aprūpēt sevi vecuma vai funkcionālo traucējumu dēļ un ietver sevī pakalpojumus personas dzīvesvietā un ilgstošas sociālās aprūpes institūcijās (1.panta 20.punkts). 3. SPSPL noteic, ka klienta vai viņa apgādnieka pienākums ir samaksāt par saņemtajiem sociālās aprūpes un sociālās rehabilitācijas pakalpojumiem (8.panta pirmā daļa). 4. Ja klients vai viņa apgādnieks nespēj samaksāt par sociālās aprūpes vai sociālās rehabilitācijas pakalpojumu, pakalpojuma izmaksas tiek segtas no pašvaldības budžeta (8.pants ceturtā daļa). 5. Attiecībā uz personu ievietošanu sociālās aprūpes institūcijā, LDDK ieskatā ir jānošķir divi dažādi ievietošanas pamati: 6. personas un tās tuvinieku kopuma pieņemts lēmums, kura pamatā nav objektīvas grūtības aprūpēt sevi vecuma vai funkcionālo traucējumu dēļ; 7. sociālā dienesta vai citas institūcijas lēmums, ka personai ir objektīvas grūtības aprūpēt sevi vecuma vai funkcionālo traucējumu dēļ, ko nav iespējams vai ir ekonomiski nepamatoti risināt ar pakalpojumiem personas dzīvesvietā. 8. Veidojot sociālās drošības sistēmu, valsts attiecībā uz saistībām pret apgādībā esošām personām gan sociālajā apdrošināšanā, gan sociālajā nodrošināšanā gandrīz pilnībā orientējas uz apgādnieka jēdziena pielietojumu attiecībā uz personas lejupējiem. Piemēram, likumā par sociālo drošību personas nāves gadījumā tās apgādībā bijušajiem ģimenes locekļiem ir paredzētas tiesības uz materiālu nodrošinājumu, tomēr galvenajos normatīvos, kas regulē sociālās garantijas šādos gadījumos, tās ir paredzētas bērniem. Tā tas ir gan likumā “Par valsts pensijām”, kur augšupējiem nav paredzēta apgādnieka zaudējuma pensija, gan Likumā, kura 4.pantā paredzētas tiesības uz atbalstu apgādnieka zaudējuma gadījumā visiem Latvijas pilsoņiem, nepilsoņiem, ārvalstniekiem un bezvalstniekiem, kuriem piešķirts personas kods un kuri pastāvīgi dzīvo Latvijas teritorijā, tomēr likuma 13.panta pirmās daļas 3.punktā, konkretizējot atbalsta saņēmēju loku, to attiecina tikai uz lejupējiem. 9. LDDK ieskatā regulējums, kas uzliek pienākumu bērniem maksāt par vecākiem sniegtu pakalpojumu gadījumos, kad personai ir objektīvas grūtības aprūpēt sevi vecuma vai funkcionālo traucējumu dēļ, neatbilst mūsdienu sociālajai situācijai. Šī norma ir patapināta no agrārā laikmeta, kad cilvēktiesību institūts nebija sasniedzis mūsdienu līmeni, bija pavisam cita nodokļu sistēma, nebija izveidota sociālās apdrošināšanas sistēma un sociālie jautājumi tika risināti mājsaimniecību ietvaros. 10. Papildus jānorāda, ka šis modelis nostāda nelabvēlīgā situācijā personas, kurām ir pieauguši bērni. Piemēram, ja personai rodas objektīva (sociālā dienesta konstatēta) nepieciešamība pēc aprūpes pakalpojumiem institūcijā, tad gadījumos, ja personai nav lejupējo, pakalpojuma izmaksu daļa, ko nesedz pensija, bez ierunām tiek apmaksāta no publiskā sektora (pašvaldības) līdzekļiem. Savukārt, ja personai ir lejupējie, tad šo izmaksu daļu tiek pieprasīts segt lejupējiem. Pretējā gadījumā pakalpojuma pieprasītājam pakalpojums tiek atteikts. Šāds, no agrārās ekonomikas perioda patapinātais sociālo garantiju modelis, personas, kuras ir audzinājušas bērnus – šodienas valsts sociālās apdrošināšanas obligātās iemaksas veicējus, faktiski nostāda nelabvēlīgākā situācijā. Turklāt, šai praksei ir vēl viena nevēlama blakne – tās iespaidā lejupējie nereti samazina darba slodzi vai pilnībā pārtrauc darba attiecības, kas var radīt nodarbinātības samazinājumu ne tikai vecāka kopšanas periodā, bet arī pēc tam, jo šajos gadījumos personas atgriešanās darba tirgū var būt problemātiska.   Nevar piekrist LM apgalvojumam, tas nozīmē nodrošinātu vienai personu grupai nepieciešamās aprūpes dubultu finansējumu no publiskajām finansēm. Vērtējot Likuma 20.panta piektās daļas ietekmi uz gadījumiem, kad objektīvas nepieciešamības dēļ persona tiek ievietota ilgstošas sociālās aprūpes un sociālās rehabilitācijas institūcijā, jākonstatē, ka valsts samazina šīm personām iepriekš piešķirto finansējuma apjomu, kas ir jākompensē vai nu personai pašai (ja ir pietiekami lieli ienākumi), vai personas tuviniekiem, vai pašvaldībai. Šāds regulējums nav taisnīgs ne pret personu, ne tās tuviniekiem, ne pret pašvaldību, kā rezultātā samazinās pakalpojumu pieejamība personām, kurām ir objektīvas grūtības aprūpēt sevi vecuma vai funkcionālo traucējumu dēļ. | **Ņemts vērā**  Lai uz visiem regulāri izmaksājamajiem valsts sociālajiem pabalstiem tiktu attiecināti vienādi nosacījumi šo pabalstu izmaksas pārtraukšanai, Likumprojekts paredz izslēgt likuma 20. panta piekto daļu, kurā atsevišķi regulēti pabalsta invalīdam, kuram nepieciešama kopšana, pārtraukšanas nosacījumi. | Skatīt likumprojekta 10.pantu. |

Daina Grabe

|  |
| --- |
| (par projektu atbildīgās amatpersonas vārds un uzvārds) |
| Direktores vietniece |
| (amats) |
| 67021594 |
| (tālruņa un faksa numurs) |
| Daina.Grabe@lm.gov.lv |
| (e-pasta adrese) |

28.09.2020.